L 365/152 Jurnalul Oficial al Uniunii Europene 19.12.2014 DECIZIA 2014/933/PESC A CONSILIULUI din 18 decembrie 2014 de modificare a Deciziei 2014/386/PESC privind măsuri restrictive ca răspuns la anexarea ilegală a Crimeei și a Sevastopolului CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 23 iunie 2014, Consiliul a adoptat Decizia 2014/386/PESC (). (2) Având în vedere anexarea ilegală a Crimeei şi a Sevastopolului, care continuă, Consiliul consideră că ar trebui luate măsuri de restricționare suplimentară a investițiilor în Crimeea şi Sevastopol. (3) Interdicţiile privind investițiile prevăzute în prezenta decizie, precum și restricțiile cu privire la comercializarea mărfurilor şi tehnologiilor destinate utilizării în anumite sectoare în Crimeea sau Sevastopol, ar trebui să se aplice sau Sevastopol, filialelor acestora sau întreprinderilor asociate aflate sub controlul acestora în Crimeea sau Sevas- topol, precum şi sucursalelor şi altor entități care își desfăşoară activitatea în Crimeea sau Sevastopol. (4)  În plus, comerţul cu mărfuri și tehnologii destinate a fi utilizate în anumite sectoare în Crimeea sau Sevastopol ar trebui restricționat. În sensul prezentei decizii, locul de utilizare a mărfurilor și tehnologiilor ar trebui stabilit pe baza unei evaluări a unor elemente obiective, inclusiv, dar fără a se limita la destinația transportului, codurile poştale de livrare, orice indicație privind locul de consum şi indicaţii documentate ale importatorului. Noțiunea de loc de utilizare ar trebui să se aplice mărfurilor sau tehnologiilor care sunt utilizate în mod continuu în Crimeea sau Sevastopol. (5)  Serviciile din sectorul transporturilor, telecomunicațiilor, energiei sau al prospecțiunilor, explorării și extracției de petrol, gaze şi resurse minerale, precum şi serviciile legate de activități de turism în Crimeea sau Sevastopol, inclusiv în sectorul maritim, ar trebui interzise. (6) Nu se poate considera că interdicțiile şi restricțiile prevăzute în prezenta decizie interzic sau restricționează tranzi- tarea teritoriului Crimeei sau al Sevastopolului de către persoane fizice sau juridice ori entități din Uniune. (7) Interdicţiile și restricțiile prevăzute în prezenta decizie nu se aplică desfăşurării de activități economice legitime cu entități din afara Crimeei sau a Sevastopolului care operează în Crimeea sau Sevastopol în cazul în care nu există motive rezonabile pentru a stabili că mărfurile sau serviciile conexe sunt destinate utilizării în Crimeea sau în Sevastopol sau în cazul în care investițiile conexe nu sunt destinate întreprinderilor sau oricărei filiale sau între- prinderi afiliate aflate sub controlul acestora, în Crimeea sau Sevastopol. (8) Sunt necesare acţiuni suplimentare din partea Uniunii pentru punerea în aplicare a anumitor măsuri. (9)  Decizia 2014/386/PESC ar trebui modificată în consecință, ADOPTĂ PREZENTA DECIZIE: Articolul 1 Decizia 2014/386/PESC se modifică după cum urmează: 1. Articolele 4a-4e se înlocuiesc cu următorul text: „Articolul 4a (1) Se interzice: (a) achiziționarea sau extinderea unei participații la bunuri imobile din Crimeea sau Sevastopol; (b) achiziționarea sau extinderea unei participații la entităţi din Crimeea şi Sevastopol, inclusiv achiziționarea acestor entități în totalitate şi achiziționarea unor acţiuni şi a altor titluri cu caracter participativ; () J0L183,246.2014,p. 70.